กรุงไทย ไถ่ถอนหุ้นกู้ 6.7พันล้าน
กรุงไทยซื้อคืนหุ้นกู้สกุลเงินต่างประเทศ จำนวน 1.89 ล้านเหรียญสหรัฐ แบงก์ชาติอนุมัติแล้ว
13 ต.ค. 2559

กรุงไทยซื้อคืนหุ้นกู้สกุลเงินต่างประเทศ จำนวน 1.89 ล้านเหรียญสหรัฐ แบงก์ชาติอนุมัติแล้ว
ธนาคารกรุงไทย แจ้งตลาดหลักทรัพย์แห่งประเทศไทย ว่า เมื่อวันที่ 10 ต.ค.ที่ผ่านมา ธนาคารโดยการดำเนินการผ่านทางสาขาประเทศสิงคโปร์ ได้ทำการใช้สิทธิไถ่ถอนหุ้นกู้สกุลเงินตราต่างประเทศ ซึ่งใช้ชื่อว่า US$220,000,000 7.378% Perpetual Non-Cumulative Tier I Securities (หุ้นกู้) ก่อนวันครบกำหนดไถ่ถอนโดยหุ้นกู้ดังกล่าว
ทั้งนี้ หุ้นกู้ดังกล่าวเป็นหุ้นกู้ประเภทที่ผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ซึ่งธนาคารได้ออกและเสนอขายหุ้นกู้ให้กับผู้ลงทุนในต่างประเทศ เมื่อวันที่ 10 ต.ค. 2549 โดยธนาคารได้ใช้สิทธิไถ่ถอนหุ้นกู้ก่อนครบกำหนดไถ่ถอนเป็นจำนวนทั้งสิ้น 189,500,000 เหรียญสหรัฐ หรือประมาณ 6,700 ล้านบาท (คิดอัตราแลกเปลี่ยนที่ 35.50 บาท/เหรียญสหรัฐ ณ วันที่ 12 ต.ค.ที่ผ่านมา) โดยเป็นการไถ่ถอนหุ้นกู้ที่ออกและเสนอขายทั้งจำนวน
อนึ่ง ในการใช้สิทธิไถ่ถอนหุ้นกู้ก่อนครบกำหนดไถ่ถอนดังกล่าวข้างต้นนั้น ธนาคารกรุงไทยได้รับความเห็นชอบจากธนาคารแห่งประเทศไทย (ธปท.) แล้ว เมื่อวันที่ 7 ก.ค. 2559
นอกจากนี้ ธนาคารกรุงไทยยังแจ้งตลาดหลักทรัพย์ด้วยว่า ที่ประชุมคณะกรรมการธนาคาร 19/2559 (939) เมื่อวันที่ 15 ก.ย. 2559 ได้มีมติแต่งตั้ง น.ส.กุลยา ตันติเตมิท ดำรงตำแหน่งกรรมการธนาคารกรุงไทย โดย ธปท.ได้ให้ความเห็นชอบแล้ว ทั้งนี้มีผลตั้งแต่วันที่ 12 ต.ค. 2559 เป็นต้นไปทั้งนี้ น.ส.กุลยา คณะรัฐมนตรี (ครม.)ได้ย้ายจากที่ปรึกษาด้านนโยบายและยุทธศาสตร์ไปเป็นผู้ตรวจราชการกระทรวง